சரி. நாம் விரும்புவதைப் போல் சரியான மாற்றங்களைச் செய்து அதை யுனிகோடு கன்சார்ட்டியமும் ஏற்றுகொண்டுவிட்டால் இப்போது மாற்றியவைகளை குப்பையில் போட வேண்டுமா என்ற எண்ணம் வரலாம். முதலில் அவ்வளவு அதிரடியான மாறுதல் வருமா என்பது ஐயமாகவே இருக்கிறது. அப்படியே வந்துவிட்டாலும் "நேற்றுவரை இருந்த யுனிகோடு அப்படி; இன்றிலிருந்து இப்படி" என்று கன்சார்ட்டியம் சொல்ல இயலாது. தற்போது புழக்கத்தில் இருக்கும் முறையையும் உள்ளடக்கி ஒத்துப்போகும்[compatibility] முறையாகத்தான் அது அமையும்.